Van Dyk se situasie is uniek, aangesien hy by die Kings gekontrakteer is, maar volgende jaar vir die Cheetahs in die Superrugby-reeks beskikbaar is.
Barnes sal ook deur die Cheetahs betrek word, maar Serfontein behoort eers vir die Curriebeker-reeks werklik by die Vrystaat in die tel te wees.
Indien daar wel ’n geskikte kandidaat gevind word, sal hy agter strydrosse soos Hilton Lobberts, Jaco Nepgen en Hugo Kloppers in die ry moet staan. Dan kan Stefan Greeff ook steeds deur die Poubloues gebruik word.
Die Poubloues het goeie momentum agter die blad nadat hulle Saterdag die Pumas in Kimberley geklop het vir hul tweede agtereenvolgende nederlaag in die reeks.